Els usuaris de les Biblioteques Municipals viuran noves aventures lectores al gener
2025-07-24

L’Equip de Biblioteques Municipals de l’Ajuntament de Burjassot ja ho té tot preparat perquè aquest mes de gener majors i menuts gaudisquen de diferents activitats gratuïtes d’animació lectora i de foment de la lectura en les quals el punt de trobada serà la Biblioteca Infantil i la Casa de Cultura.

Activitats que començaran, el dimecres 18 de gener, donant la possibilitat als petits usuaris de la Biblioteca Infantil de ser Bibliotecaris per un dia ja que, a partir de les 18 hores, la tècnic encarregada de l’activitat va a formar-los recordant-los l’organització, distribució i classificació d’aquest servei municipal.

Una setmana més tard, el dijous 26 de gener a partir de les 17:30 hores, arriba a la Casa de Cultura una de les activitats més demandades pels usuaris de les Biblioteques Municipals de Burjassot: el Mercat del Bescanvi que dóna la possibilitat d’intercanviar els llibres que ja s’han llegit per aquells que es volen llegir i sense gastar-se ni un sol euro. Aquesta activitat va a perdurar ja que es va a programar tots els últims dijous de cada mes.

Un dia més tard, el divendres 27 de gener, es presentaran en la Sala d’Audiovisuals de la Casa de Cultura el llibre “Steampunk València” i les Bases del III Certamen de Relats Steampunk València. Serà a les 19 hores.

Per a tancar el mes, els xiquets celebraran el 31 de gener el Dia Escolar de la No Violència i la Pau amb una divertida animació lectora que començarà a les 18 hores en la Biblioteca Infantil. A partir d’un petit debat entre tots els participants en l’activitat “La disputa dels colors”, realitzaran un taller on comprovaran la importància del treball en equip.